CELEX: 62009CN0108
Language: sk
Date: 2009-03-23 00:00:00
Title: Vec C-108/09: Návrh na začatie prejudiciálneho konania, ktorý podal Baranya Megyei Bíróság (Maďarská republika) 23. marca 2009 — Ker-Optika Bt./ÁNTSZ Dél-dunántúli Regionális Intézete

20.6.2009   
            
            
               SK
            
            
               Úradný vestník Európskej únie
            
            
               C 141/24
            
         Návrh na začatie prejudiciálneho konania, ktorý podal Baranya Megyei Bíróság (Maďarská republika) 23. marca 2009 — Ker-Optika Bt./ÁNTSZ Dél-dunántúli Regionális Intézete
   (Vec C-108/09)
   2009/C 141/43
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Baranya Megyei Bíróság
   
      Účastníci konania pred vnútroštátnym súdom
   
   
      Žalobkyňa: Ker-Optika Bt.
   
      Žalovaný: ÁNTSZ Dél-dunántúli Regionális Intézete
   
      Prejudiciálne otázky
   
   
               1.
            
            
               Je uvádzanie kontaktných šošoviek na trh lekárskym poradenstvom, ktoré si vyžaduje fyzické vyšetrenie pacienta, a nepatrí teda do pôsobnosti smernice Európskeho parlamentu a Rady 2000/31/ES z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (1)?
            
         
               2.
            
            
               Ak uvádzanie kontaktných šošoviek na trh nie je lekárskym poradenstvom, ktoré si vyžaduje fyzické vyšetrenie pacienta, má sa potom článok 30 ES vykladať v tom zmysle, že je s ním v rozpore vnútroštátna právna úprava členského štátu, podľa ktorej možno uvádzať kontaktné šošovky na trh výlučne v špecializovanej predajni zdravotníckych pomôcok?
            
         
               3.
            
            
               Je v rozpore so zásadou voľného pohybu tovaru podľa článku 28 ES taký maďarský právny predpis, ktorý umožňuje uvádzať kontaktné šošovky na trh výlučne v špecializovanej predajni zdravotníckych pomôcok?
            
         
      (1)  Smernica 2000/31/ES Európskeho parlamentu a Rady z 8. júna 2000 o určitých právnych aspektoch služieb informačnej spoločnosti na vnútornom trhu, najmä o elektronickom obchode (smernica o elektronickom obchode) (Ú. v. ES L 178, s. 1; Mim. vyd. 13/028, s. 399).